Ramaphosa antwoord op OB se verslag - Maroela Media
Pres. Cyril Ramaphosa het Donderdag sy voorlegging by die Openbare Beskermer, Busisiwe Mkhwebane, ingedien in reaksie op haar verslag wat die president betrek by beweerde wandade in haar ondersoek na die betaling van R500 000 wat Gavin Watson, uitvoerende hoof van die destydse Bosasa, aan sy presidensiële veldtog gemaak het.
Luidens 'n verklaring deur die presidensie uitgereik, bevat dié voorlegging verskeie bevestigende beëdigde verklarings en ondersteunende dokumente wat na die president se mening die saak so spoedig moontlik sal afhandel.
"Die president het sy respek vir die Openbare Beskermer beklemtoon en verbind hom daartoe om sy volle samewerking te bied," lui die verklaring.
Maroela Media het vroeër berig Ramaphosa se kantoor het vroeër vandeesmaand bevestig hy het 'n kennisgewing van die Openbare Beskermer ontvang waarin hy ingelig word dat hy betrek word by haar ondersoek.
Volgens die kennisgewing wat uitgereik is in ooreenstemming met artikel 7 (9) van die Wet op die Openbare Beskermer, het Ramaphosa tien dae kans gehad om op Mkhwebane se verslag te reageer.
Mkhwebane se ondersoek na Ramaphosa het gevolg nadat die DA en die EFF in November verlede jaar klagte by haar kantoor ingedien het. Ramaphosa het destyds aan die parlement gesê die R500 000 wat deur Bosasa betaal is, is vir konsultasiewerk wat Ramaphosa se seun, Andile, vir Bosasa gedoen het.
Interessant dat hy nog steeds res-pek vir haar het, ondanks haar aanjaag! "In your dreams"
Snaaks hoe hulle mekaar beskerm. As ek R500,000 in my bankrekening ontvang sal ek mos darem navraag doen. Gebruik pappa en boetie dieselfde bankrekening? Glo wat jy wil, maar ek reken die liegstorie sal uitkom.
Ramaphosa is 'n skatryk man. R500 000 minder of meer op sy boeke, sal hy nie eers agterkom nie!
wyn · 4 maande gelede
Wat is die waarde van n beëdigte verklaring as dit afgelê word deur iemand wat geen gewete het nie?
Wanneer verstryk die OB se termyn?
Landie · 4 maande gelede
Hoe respekteer mens 'n President wat in die Parlement vd hele land lieg oor R500 000.00 wat ontvang is ter ondersteuning van sy presidentsveldtog? Dit is net afdraand van hieraf vorentoe Ramaposa. Lyk my jy is niks beter as die man wat jy vervang het nie.
Kan iemand asseblief 'n toestel ontwerp wat soos 'n alarm afgaan waneer politikuste lieg . Nee wat , gaan nie werk nie , want dan is die hele land binne 'n dag doof .
lewies · 4 maande gelede
Hoop net hierdie saak word in die guns van die president besleg. Dit sal aan hom die nodige stukrag gee om met sy eie skoonmaak proses te begin. Daar is baie vuil wasgoed in die wasmantjie wat lankal gewas moes gewees het.